bom začela pri koncu. očitki, da "poniknemo" kot sogovorniki, so domala smešni. na naši "strani" nisem skoraj nikoli zaznala, da kdorkoli briše komentarje in objave, da kdo obupa nad debato (razen v primerih, ko dobimo kot odziv pač zgolj žaljivke), blokira sogovornika ipd., medtem ko je na vaši "strani" prakticiranje tovrstnih takih kar redna praksa. prav tako se mi zdi vredno tudi omeniti, da je naša "stran" sposobna nasprotovati tudi lastnim podpornikom, ko le-ti trosijo nesmisle, česar za vašo upravičeno ne morem trditi (samo spomnite se soočenja na rtv in gospoda s tistimi hormoni (?)). strinjam se z vami, da je zdrava družina osnovna celica družbe. zdrava po funkcionalnosti in ne po sestavi, seveda. ravno v tem kontekstu pa bi izpostavila, da bi bilo tozadevno izvrstno, če bi se več ukvarjali s spodbujanjem zdravih praks vzgoje in dužinskih odnosov, ne pa s tem, kdo jo sestavlja. ponavljam že stotič, družine so po sestavi zelo zelo različne, kar pa jih ne dela nerelevantne. razumem, da določene reči niso bile mišljene kot žalitve, vendar je veliko stvari, ki ste jih izrekli, izjemno ponižujočih. "naš" zakon družinskih odnosov v "naših" družinah ne obravnava enakopravno kot družin s staršema različnih spolov ali enostarševskih družin. tu ne gre več zgolj za princip, dejansko določene zadeve v lgbt družinah niso ustrezno urejene in predstavljajo velik problem. te družine vsekakor obstajajo in zmeraj bodo obstajale, tudi pri nas seveda, in pretvarjanje, da jih ni, škodi tako staršem kot (predvsem!) otrokom v teh družinah. teza, da je zzzdr nespremenljiv, pa je kratkomalo neumna, saj se zakoni spreminjajo in se vedno bodo v smeri, ki sčasoma ureja reči, ki prvotno niso dosledno urejene. smisel družine je porajanje življenja, posledično ustvarjanje družine, pravite. že v sskj je družina definirana kot "zakonski par z otroki ali brez njih", kot "skupina ljudi, ki jih vežejo sorodstvene vezi". v zzzdr najdemo manj slovnično orientirano definicijo: "življenjska skupnost staršev in otrok, ki zaradi koristi otrok uživa posebno varstvo". torej imate v prvi točki vsekakor prav: smisel družine je v ustvarjanju družine (nekako). vendar se odnos med starši in otroci vzpostavlja na zelo različne načine. prvi je seveda oploditev in rojstvo otroka dveh bioloških staršev, ki v tej skupnosti tudi ostane. tradicionalna družina. za tem poznamo tudi rojstvo otroka preko oploditve z biomedicinsko pomočjo, kjer ne gre za "tradicionalno" oploditev - obstaja par različnih načinov, ženska pa lahko na ta način zanosi s semenom partnerja ali darovalca (seveda tudi obratno - ženska lahko jajčne celice daruje). na ta način se ureja tako ženska kot moška neplodnost, kar pomeni, da je spočetje otroka omogočeno staršu/ema (pri nas trenutno po zakonodaji zakonskemu paru ali paru v zunajzakonski skupnosti), ki otroka nista sposobna spočeti po tradicionalni poti (torej nimajo zgolj istospolni pari problemov s spočetjem otroka). bodoča čuda medicine bodo nedvomno postregla še s kakim načinom. poznamo tudi urejanje starševskih odnosov preko rejništva, skrbništva ali posvojitve - tu otrokova starša na primer sploh nista njegova biološka. da omenim - ponekod po svetu je že urejeno tako, da je posvojitev omogočena paru enakega spola in te družine seveda funkcionirajo povsem normalno. pa sem verjetno izpustila še kak način formiranja družine, a se mi zdi, da so ti trije najpogostejši. tako da - družina se lahko formira na različne načine in že dolgo (če sploh kdaj) ne poznamo samo tradicionalnih skupnosti. tako da bi zaključila še enkrat s tem, da morda pa le ni toliko pomemben način pridobitve otroka kot pa sama vzgoja tega otroka, ane? ne bi ravno posegala po primerjavi slepote s homoseksualnostjo, saj gre pri slepoti za invalidnost, pri homoseksualnosti pa zgolj za obliko spolnih praks in del spolne identitete. slep človek ne vozi avta, ker je omejen pri vidu, istospolno usmerjen človek pri vzgoji otroka ni omejen na nobenem področju - ne telesno, ne duševno. sama sem krst omenila, da sem lahko razložila na primer, kje se v mojem življenju poraja razkol med mojim mnenjem in mojo prakso v svetu. če tvoje mnenje (neupravičeno) diskriminira drugega človeka (in ima do tega vso pravico), to še ni povod, da diskriminiraš tudi v praksi - z omejevanjem življenja tega človeka. odločitev o načinu življenja je seveda stvar vsakega posameznika, kot pravite, vendar lahko v skladu s tem poskrbimo, da ima vsak posameznik do tega življenja enakopravno možnost. da otrok rabi oba spola pri vzgoji, je vaše mnenje in ne dokazano dejstvo. pravzaprav je dostikrat dokazano ravno nasprotno. in da se omejuje pravice ljudi na podlagi predvidevanj, ne pa dokazov, je malo zgrešeno, se vam ne zdi? in kako torej lahko trdite v enem stavku, da je diskriminacija na podlagi spolne usmerjenosti neustrezna, v naslednjem pa ravno to počnete? "ja, vas ne smemo diskriminirat, ampak otrok pa ne boste posvajali". neumnost. enakopravnost je enakopravna le, ko je enakopravna na vseh področjih, drugače gre zmeraj le za privilegij. "samo to!" ja, samo še "ta ena mala stvar", ki pravzaprav lgbt družini onemogoči, da bi bila družina. še enkrat: dokazov, da vaši predpogoji glede spola obstajajo, ni. lgbt družine so in funkcionirajo normalno. zato, ker že obstajajo in zato, ker imajo pravico obstajati, je potrebno, da se status teh družin uredi enakopravno tradicionalnim. dva pola pa bosta obstajala, se mi zdi, dokler se ne bo ljudstvo naučilo, da se je treba pred takimi in drugačnimi volitvami konkretno in korektno pozanimati, za kaj dejansko gre. posvojitev otrok ni sporna. sporno je trosenje laži in zavajanj ter izkoriščanje diskriminiranih manjšin za politično moč. ko bo ljudstvo razmišljalo bolj racionalno in manj vodljivo, se bomo znebili polov nasploh in se raje osredotočili na izboljšanje sveta. tista precej nesramna bluzenja na koncu, o tem, kako si "ne upam priznati" in kako "so v večini težave", pa kako "so uradne študije vredne nič (seveda v kolikor vam nasprotujejo, ane..)"... teh neumnosti pa ne bom komentirala. moje mnenje je moje, ne vlečem ga iz laži kvazi medijev in ne ponavljam ga za raznimi liderji, ki me samo izkoriščajo za glasove. pa lep dan!